ระเบียบสำนักนายกรัฐมนตรีระเบียบสำนักนายกรัฐมนตรีว่าด้วยแบบหนังสือรับรองแสดงผลงานและแบบหนังสือรับรองแสดงรายการการบริจาคทรัพย์สินและการแต่งตั้งคณะกรรมการพิจารณาตรวจสอบและกลั่นกรองคุณสมบัติของบุคคลที่พึงได้รับการเสนอขอพระราชทานเครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์พ.ศ. ๒๕๓๘ อาศัยอำนาจตามความในมาตรา๔ มาตรา ๒๒ มาตรา ๒๓ มาตรา ๒๔ และมาตรา ๒๖แห่งพระราชกฤษฎีกาว่าด้วยการขอพระราชทานเครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์พ.ศ. ๒๕๓๘ นายกรัฐมนตรีโดยความเห็นชอบของคณะรัฐมนตรี จึงวางระเบียบไว้ ดังต่อไปนี้ข้อ๑ ระเบียบนี้เรียกว่า ระเบียบสำนักนายกรัฐมนตรีว่าด้วยแบบหนังสือรับรองแสดงผลงานและแบบหนังสือรับรองแสดงรายการการบริจาคทรัพย์สินและการแต่งตั้งคณะกรรมการพิจารณาตรวจสอบและกลั่นกรองคุณสมบัติของบุคคลที่พึงได้รับการเสนอขอพระราชทานเครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์พ.ศ. ๒๕๓๘ข้อ๒[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ บรรดาระเบียบ ข้อบังคับหรือมติคณะรัฐมนตรีหรือคำสั่งอื่นใดที่ขัดหรือแย้งกับระเบียบนี้ให้ใช้ระเบียบนี้แทนข้อ๔ ให้นายกรัฐมนตรีเป็นผู้รักษาการตามระเบียบนี้หมวด ๑แบบหนังสือรับรอง ข้อ๕ให้หน่วยงานที่เสนอขอพระราชทานเครื่องราชอิสริยาภรณ์จัดทำเอกสารการขอพระราชทานเครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์สำหรับผู้กระทำความดีความชอบอันเป็นประโยชน์แก่ประเทศ ศาสนาและประชาชนตามแบบที่กำหนดท้ายระเบียบนี้หมวด ๒คณะกรรมการ ข้อ๖ให้หน่วยงานที่เสนอขอพระราชทานเครื่องราชอิสริยาภรณ์แต่งตั้งคณะกรรมการขึ้นคณะหนึ่งโดยให้มีจำนวนไม่น้อยกว่า๕ คน เพื่อทำหน้าที่พิจารณาและตรวจสอบคุณสมบัติ ประวัติ ความประพฤติ การกระทำความดีความชอบและความเหมาะสมของบุคคลที่พึงได้รับการพิจารณาเสนอขอพระราชทานเครื่องราชอิสริยาภรณ์ตามหลักเกณฑ์ดังต่อไปนี้๖.๑ราชการส่วนกลางระดับกรมหรือส่วนราชการที่เรียกชื่ออย่างอื่นและมีฐานะเป็นกรมสถาบันอุดมศึกษาของรัฐ กรุงเทพมหานคร สภากาชาดไทย รัฐวิสาหกิจ หรือหน่วยงานของรัฐให้แต่งตั้งคณะกรรมการประกอบด้วยอธิบดีหรือหัวหน้าส่วนราชการที่เรียกชื่ออย่างอื่นและมีฐานะเป็นกรม หรืออธิการบดีหรือปลัดกรุงเทพมหานคร หรือเลขาธิการสภากาชาดไทย หรือหัวหน้าหน่วยงานรัฐวิสาหกิจหรือหัวหน้าหน่วยงานของรัฐ แล้วแต่กรณี เป็นประธานกรรมการและข้าราชการหรือเจ้าหน้าที่ในสังกัดผู้ดำรงตำแหน่งไม่ต่ำกว่าระดับ ๗หรือพนักงานผู้ดำรงตำแหน่งไม่ต่ำกว่าหัวหน้าฝ่ายสำหรับรัฐวิสาหกิจหรือหน่วยงานของรัฐแล้วแต่กรณี เป็นกรรมการให้ประธานแต่งตั้งกรรมการคนหนึ่งเป็นกรรมการและเลขานุการและจะแต่งตั้งกรรมการและผู้ช่วยเลขานุการคนหนึ่งหรือหลายคนด้วยก็ได้๖.๒ราชการส่วนภูมิภาคหรือราชการส่วนท้องถิ่น ให้แต่งตั้งคณะกรรมการประกอบด้วยผู้ว่าราชการจังหวัดเป็นประธานกรรมการ และหัวหน้าส่วนราชการประจำจังหวัดหรือข้าราชการผู้ดำรงตำแหน่งไม่ต่ำกว่าระดับ ๗ ซึ่งรับราชการอยู่ในจังหวัดนั้นเป็นกรรมการให้ประธานแต่งตั้งกรรมการคนหนึ่งเป็นกรรมการและเลขานุการและจะแต่งตั้งกรรมการและผู้ช่วยเลขานุการคนหนึ่งหรือหลายคนด้วยก็ได้ให้หน่วยงานที่เป็นผู้เสนอขอพระราชทานส่งผลการพิจารณาไปยังสำนักนายกรัฐมนตรีกระทรวงหรือทบวง ที่ได้รับประโยชน์หรือเกี่ยวข้องมากที่สุดส่วนกรมหรือส่วนราชการที่เรียกชื่ออย่างอื่นและมีฐานะเป็นกรมซึ่งไม่สังกัดสำนักนายกรัฐมนตรีกระทรวงหรือทบวง กรุงเทพมหานครและสภากาชาดไทยให้ส่งผลการพิจารณาไปยังสำนักเลขาธิการคณะรัฐมนตรีข้อ๗ ให้สำนักนายกรัฐมนตรีกระทรวงหรือทบวงแต่งตั้งคณะกรรมการขึ้นคณะหนึ่งโดยให้มีจำนวนไม่น้อยกว่า ๕ คนเพื่อทำหน้าที่พิจารณากลั่นกรองผลการพิจารณาเสนอขอพระราชทานเครื่องราชอิสริยาภรณ์ของคณะกรรมการตามข้อ๖ และเสนอผลการพิจารณาไปยังสำนักเลขาธิการคณะรัฐมนตรี คณะกรรมการฯดังกล่าวประกอบด้วย ปลัดสำนักนายกรัฐมนตรี หรือปลัดกระทรวง หรือปลัดทบวงแล้วแต่กรณี เป็นประธานกรรมการและข้าราชการหรือเจ้าหน้าที่ในสังกัดไม่ต่ำกว่าระดับ ๘ เป็นกรรมการให้ประธานแต่งตั้งกรรมการคนหนึ่งเป็นกรรมการและเลขานุการและจะแต่งตั้งกรรมการและผู้ช่วยเลขานุการคนหนึ่งหรือหลายคนด้วยก็ได้ข้อ๘ ในการประชุมคณะกรรมการตามข้อ ๖หรือข้อ ๗ จะต้องมีกรรมการมาประชุมไม่น้อยกว่ากึ่งหนึ่งจึงถือว่าครบองค์ประชุมข้อ๙ให้หน่วยงานที่เสนอขอพระราชทานเครื่องราชอิสริยาภรณ์ตามข้อ ๗ส่งเอกสารประกอบการเสนอขอพระราชทานตามแบบท้ายระเบียบพร้อมรายงานการประชุมของคณะกรรมการไปยังสำนักเลขาธิการคณะรัฐมนตรีตามจำนวนและระยะเวลาที่สำนักเลขาธิการคณะรัฐมนตรีกำหนดข้อ๑๐บรรดาเอกสารการเสนอขอพระราชทานเครื่องราชอิสริยาภรณ์ซึ่งได้ดำเนินการเสนอขอพระราชทานตามระเบียบสำนักนายกรัฐมนตรีว่าด้วยการขอพระราชทานเครื่องราชอิสริยาภรณ์สำหรับผู้กระทำความดีความชอบอันเป็นประโยชน์ยิ่งแก่ประเทศชาติและประชาชน พ.ศ. ๒๕๓๐ไปยังสำนักเลขาธิการคณะรัฐมนตรีเพื่อขอพระราชทานประจำปี ๒๕๓๘ก่อนวันที่ระเบียบนี้มีผลใช้บังคับ ให้ถือว่าเป็นการดำเนินการตามข้อ ๕ ข้อ ๖และข้อ ๗ ตามระเบียบนี้โดยอนุโลมประกาศ ณ วันที่ ๑๕พฤศจิกายน พ.ศ. ๒๕๓๘บรรหาร ศิลปะอาชานายกรัฐมนตรี[เอกสารแนบท้าย]๑.แบบบัญชีหนังสือท้ายระเบียบสำนักนายกรัฐมนตรีว่าด้วยแบบหนังสือรับรองและการแต่งตั้งคณะกรรมการพิจารณาตรวจสอบคุณสมบัติของบุคคลที่พึงได้รับการเสนอขอพระราชทานเครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์พ.ศ. ๒๕๓๘๒.แบบหนังสือรับรองแสดงผลงาน (แบบ นร. ๑)๓.แบบหนังสือรับรองแสดงรายการการบริจาคทรัพย์สิน (แบบ นร. ๒)๔.บัญชีแสดงคุณสมบัติผู้กระทำความดีความชอบอันเป็นประโยชน์แก่ประเทศ ศาสนาและประชาชน ที่สมควรขอพระราชทานเครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ประจำปี พ.ศ. .... ส่วนราชการ/สภากาชาดไทย ที่ขอพระราชทาน ........ (แบบ นร. ๓)๕.บัญชีแสดงจำนวนชั้นตราเครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ซึ่งขอพระราชทานให้แก่ผู้กระทำความดีความชอบอันเป็นประโยชน์แก่ประเทศศาสนา และประชาชน กระทรวง/สภากาชาดไทย ........ ชั้นสายสะพาย ประจำปี พ.ศ. ....(แบบ นร. ๔)๖.บัญชีแสดงจำนวนชั้นตราเครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ซึ่งขอพระราชทานให้แก่ผู้กระทำความดีความชอบอันเป็นประโยชน์แก่ประเทศ ศาสนา และประชาชนกระทรวง/สภากาชาดไทย ........ ชั้นต่ำกว่าสายสะพาย ประจำปี พ.ศ. .... (แบบ นร. ๕)๗.บัญชีรายชื่อผู้กระทำความดีความชอบอันเป็นประโยชน์แก่ประเทศ ศาสนา และประชาชนผู้ขอพระราชทานเครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ประจำปีพ.ศ. .... กระทรวง/สภากาชาดไทย ........ (ชั้นตรา) ........ (แบบ นร. ๖)(ดูข้อมูลจากภาพกฎหมาย)วิมล/ผู้จัดทำ๒๓ เมษายน ๒๕๕๓กวินทราดา/ผู้ตรวจ๓ มีนาคม ๒๕๕๔[๑] ราชกิจจานุเบกษา เล่ม ๑๑๒/ตอนที่ ๙๔ ง/หน้า ๒๘/๒๓ พฤศจิกายน ๒๕๓๘